03/10/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do acordo da comisión paritaria do convenio colectivo de elaboración e instalación de pedra e mármore da provincia da Coruña, 2017-2021, polo que se aproba a táboa salarial definitiva do ano 2021

O 12 de maio de 2022 tivo entrada no REGCON a solicitude de inscrición e publicación do acordo, de 31 de marzo de 2022, da comisión paritaria do convenio colectivo de elaboración e instalación de pedra e mármore da provincia da Coruña, 2017-2021, polo que se aproba a táboa salarial definitiva do ano 2021. A tramitación deste procedemento regúlase no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a Xefatura Territorial de Promoción do Emprego e Igualdade da Coruña é competente para resolver a inscrición deste acordo e ordenar a súa publicación, ao abeiro do Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, de 16 de maio de 2022) e no Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade (DOG núm.130, de 08 de xullo de 2022). De acordo con todo o indicado, RESOLVO: 1. Inscribir o acordo, de 31 de marzo de 2022, da comisión paritaria do convenio colectivo de elaboración e instalación de pedra e mármore da provincia da Coruña, 2017-2021, polo que se aproba a táboa salarial definitiva do ano 2021.2. Remitir o referido acordo ao Boletín Oficial da Provincia da Coruña, para a súa publicación. A Coruña, 27 de setembro de 2022 A xefa territorial de emprego e igualdade Elmer Fargues Gazapo Reúnese a Comisión Paritaria do Convenio Colectivo Provincial de Elaboración e Instalación de Pedra e Mármore da provincia de A Coruña para dar cumprimento ao establecido no artigo20 do Convenio Colectivo Provincial 2017-2021. O presente acordo ten por obxecto a aprobación das táboas salariais revisadas e definitivas para o ano 2021, nos termos indicados no devandito artigo. O incremento do Índice de Prezos ao Consumo (IPC) relativo ao período comprendido entre o 1 de xaneiro de 2021 e o 31 de decembro de 2021 foi do SEIS COMA CINCOCENTA POR CENTO (6,50%) O artigo 20 establece o seguinte: “Para o ano 2021 se o incremento do IPC alcanza ou supera o 2,50%, o incremento salarial será IPC Real + 0,3%.” Por conseguinte procederá a aplicación da revisión salarial consistente nunha porcentaxe do SEIS COMA OITENTA POR CENTO (6,80%) sobre as contías dos salarios pactados para o 2020. As táboas salariais revisadas e definitivas do ano 2021 figuran no Anexo do presente acordo. En canto ao pago dos atrasos as partes acordan o seguinte: As empresas poderán prorratear os atrasos, en pagos mensuais iguais, dende o mes seguinte ao da publicación no Boletín Oficial da Provincia do citado presente acordo, ata o mes de decembro de 2022. Autorizase a D. Iulian Gabriel Jianhui Alonzo De la Palma, con DNI XXXXXXXXX para que faga o rexistro da presente acta, e dos seus anexos. Sen máis asuntos que tratar, levantase a sesión sendo as dezaoito horas da data enriba sinalada, asinando en conformidade a totalidade dos asistentes.